Il zîr de pagjine al va ben par l'Invier, cuntun biel panorame, une strade che no si smentee e un rifugjo cal à za tantis robis. Il rifugjo al è a 1168m a Sud-Est, cuntun biel prât indenant cal va ben par durmî d'Invier e la strade ca va sù fin a 1400m.
Scolte: ce cal è scrit dopo no simpri al va ben, dipent dal timp e di ce ca vin cjatât! Prime di partî, cjale il meteo e cemût ca je la nêf.
CE ROBIS PUARTÂ
Come che si viôt tes fotos disot, il rifugjo al à un grum di robis: lens, fughere, aghe (cuant ca o jerin la fontane a fo vierte, ma o forin tal 2014, cuant ca, a Zenâr, a no jere la nêf), rifugjo viert e cun lis taulis, cjadreis, stue, doi jets e cuntune sorte di materas e doi cun dome la rêt.
Nô o vin distès puartât dut. Ce isal di puartâ? Leiêt la liste.
ZORNADE 1: LANT SÙ
A Mueç a son tancj puescj dulà parcâ. L'atac dal zîr al è su la strade principâl, ma a no son fastidis, a no son tantis machinis di chês bandis.
Dopo un pâr di chilometris si svolte a man drete e si cjape la strade ca travierse Pradis e ca va sù al rifugjo. La strade e je dute in asfalt, a mene sù avonde ma no masse. Al è cualchi toc (10 metris...) in plan, plui e mancul: al è puest par fermâsi e cjapâ flât.
Si va sù sul versant Est de Val Aupe, passant daspò al versant Ovest de Val Albe. A gambie valade e ancje la rive sù, dal 13% al 15%.
Lant sù si rive ai 1040m, in bande ae strade al è un parcament, fermade pes machinis, li cal tache il troi pal Rif. Vualt (20 min a pît). Invezit, il cartel par lâ sù al Vualt par strade al scrîf 30 minûts, a pît. Ce cal plâs di plui a chei in bici a son i doi minûts par cjapâ flât - biel par vie che si è apene lats fûr dal bosc e si viôt dute la valade - e che le rive sù a tire sù di mancul dopo sù par jù 200m dopo il parc.
In curt si rive al rifugjo. Il zîr pal navigatôr al va indenant, cuant che nô o vin fat il zîr a no jere nêf li dal rifugjo. Insom, fate dute che fature, sarà ben di rivâ ae nêf?!
Il zîr al rive fin a lis ruvinis di une vecje cjase, pôc prime ca la strade a finidi, e po al torne jù al rifugjo Vualt.
Come par ducj i zîrs di "doi dîs", o conseìn di preparâ dut prime cal vignidi scûr. Al è miôr impiâ il fûc tant prime, al sucêt ce i lens a sedin bagnâts e ca no vedin voe di cjapâ.
Un piçul zîr dongje il rifugjo al pues fâus viodi tal bosc cjavrui o cerfs, un zîr che nô us conseìn al è il troi CAI 425 che dal rifugjo al puarte ae Forcele Vualt.
ZORNADE 2: LANT JÙ
La rive jù a tache dal plaçâl dal rifugjo, fasint un prin toc suntun troi. L'unic disvantaç al è chel di traviersâ un piçul roiut; mal ca ledi, si pues tornâ jù dal rifugjo cjapant la stesse strade de salide.
Si passe po ae strade asfaltade e cun tancj tocs drets, la strade de rive sù. In pôcs minûts si rive ae siele par passâ ae Val Aupe. A chel pont si svolte a çampe, passant a une strade blancje.
La strade a mene jù, pardabon. A son tantis svoltis, viertis, e si passin doi puints in fiêr, li che si pues sbrissâ sal è bagnât. Intun lamp si rive a Mueç, li che si jere partîts la dì prime.
Chest zîr al à i siei vantaçs, come il rifugjo, e svantaçs, come la rive sù. In dut, a son 22km cun 1100m di rive sù.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn